|  |
| --- |
| Hoidon tarpeen arvion kehittäminen |
| Ahonen Katja ja Malinen-Saari Kaarina, Kanta-Hämeen HVA, Oma Häme, Terveydenhuollon avopalvelut |
| *Johdanto*  |
|  | Tavoitteena on parantaa ja tehostaa hoidon tarpeen arviointia perusterveydenhuollon avopalveluissa, jotta potilas ohjautuisi jo ensikontaktista oikealle asiantuntijalle. Hoidon tarpeen arviointi (HTA) on osa asiakkaan hoitopolkua. Se tapahtuu perusterveydenhuollossa joko puhelimitse tai digitaalisesti perusterveydenhuollon toimintayksikköön. Arviointia tekevät terveydenhuollon ammattilaiset, joilla pitää olla tehtävän edellyttämä kokemus ja koulutus. Tehtyjen hoidon tarpeen arvioiden pohjalta potilaita ohjautuu kohtalaisen suuri määrä usealle eri asiantuntijalle saman asian vuoksi. Tämä koetaan ongelmalliseksi mm. Resurssien kannalta, että potilaan käyntien määrän lisääntyessä. Turhia käyntejä tulee jo tehdyn hta:n pohjalta.  |
|  |  |
| *Aineisto ja menetelmät*  |
|  | Aineistoa kerättiin Terveysaseman sairaanhoitajille järjestetyissä työpajoissa. Työskenneltiin ryhmissä, pohdittiin ensin tärkeimpiä kehitystä vaativia kohteita omassa työyhteisössä. Learning cafe-tyyppisessä työpajassa koottiin tärkeimmiksi nousseet ideat. Yksiselitteisesti tärkeimmäksi kehittämisen kohteeksi nousi hoidon tarpeen arvion tekeminen. Koko Oma Hämeen alueella oltiin samanaikaisesti ottamassa käyttöön Älykäs Hoidon Tarpeen Arvio-sovellusta työn tueksi. Sovelluksen käyttöönoton jälkeen työyhteisön jäseniltä tiedusteltiin vapaamuotoisella sähköpostilla sovelluksen laadusta, sisällöstä sekä sen tuomista tuloksista. |
|  |  |
| *Tulokset*  |
|  | Älykkäästä hoidon tarpeen arviosta järjestettiin Teams-koulutus, jossa pääpiirteittäin käytiin sovelluksen käyttö läpi. Tämän jälkeen sovellus otettiin välittömästi käyttöön. Käyttökokemuksista kysyttiin yhteisesti työyhteisön jäseniltä muutaman käyttöviikon jälkeen. Tulokset koottiin yhteen, ja kooste välitettiin osallistujille ja johdolle. Älykäs hoidon tarpeen arviointi koettiin hyväksi työn tukena. Sovellus on yhdenmukainen kaikille asiakkaille ja lisäksi antaa perusteet tehdyille päätöksille. Sovellus antaa myös selkeän haastattelurungon sekä apukysymykset. Myös jatkohoidosta ja kiireellisyydestä saadaan suositus. Positiivisena koettiin tukiklinikkaan osallistumisen mahdollisuus alkuperehdytyksen lisäksi. Käyttöönotto koettiin liian nopealla aikataululla läpiviedyksi, joten virtuaaliset tukiklinikat otettiin käyttöönoton rinnalle. Jatkokehityksenä toivottiin ohjelman aukeavan suoraan potilastietojärjestelmässä. Myös ennen vastaanottoa tapahtuviin hoitotoimenpiteisiin ja mittauksiin toivottiin suosituksia. Osa käyttäjistä koki sovelluksen käytön suureksi lisätyöksi. |
| *Pohdinta*  |
|  | Jatkossa uusille työntekijöille tulisi järjestää perusteellisempi perehdytys. Myös hoitajien osaamisalueisiin tulisi kiinnittää huomiota ja selvittää ne etukäteen. Tällöin eri osaamisalueiden kompetensseja voidaan yksilöllistää. Myös työvälineisiin ja uusiin käytänteisiin tulisi perehdytys järjestää. Koulutuksista informointiin tulee kiinnittää entistä enemmän huomiota, sekä tiedottaa henkilökuntaa niistä. Hoidon tarpeen arvion kehittämisen seurauksena potilaan hoitoon pääseminen nopeutuu, yhteydenotot vähenevät, sekä kustannustehokkuus lisääntyy.  |
| *Yhdyshenkilön nimi ja sähköpostiosoite* |
|  | Katja Ahonen (katja.ahonen@omahame.fi) , Kaarina Malinen-Saari (kaarina.malinen-saari@omahame.fi ) |
|  |